Pruga Šid—Bijeljina
Pruga Bijeljina — Šid je železnička pruga koja spaja Bijeljinu (Republika Srpska) i Šid (Srbija). Kako se navodi, prema poslednjim merenjima pruga je duga 44,5 kilometara. Pruga poslednjih 15 godina nije u funkciji.

Danas, pruga više nije u dobrom stanju, ali i dalje tu stoji i podseća kako je nekada spajala 2 države, Bosnu i Hercegovinu i Srbiju. Još 2005, na ovoj pruzi je prestao redovan saobraćaj i dobio je status takozvane „manipulativne pruge” na kojoj se odvija isključivo teretni saobraćaj i to samo od slučaja do slučaja, prema potrebama korisnika.

Istorija 
Svojevremeno se na ovoj pruzi čuo pisak parnjače, popularnog „ćire”, da bi potom putnike prevozili šinobusi, a teretne vagone su vukle dizel-lokomotive.

Interesantno je da je pruga, koja je jednokolosečna i neelektrificirana, građena i puštena u saobraćaj etapno:
 Deo od Šida do Sremske Rače, u dužini od 22 kilometra, građen je 1912. godine, a pušten u saobraćaj 22. oktobra iste godine;
 deo do Sremske Rače do Bijeljine, u dužini od 22,5 kilometara, građen je 1950. godine i pušten u saobraćaj 10. jula iste godine.

Spisak stanica 
 Šid;
 Adaševci;
 Morović;
 Višnjićevo;
 Sremska Rača;
 Velino Selo, granica BIH;
 Brodac Donji;
 Trnjaci;
 Dvorovi;
 Bijeljina.

Reference

Spoljašnje veze 
 Infobijeljina
 Kapital.ba
 Rtv BN

{{DEFAULTSORT:Пруга Бијељина—Шид]}}
Бијељина—Шид
Познате пруге